paragraph_text: Naši dani debitanski je studijski album zagrebačkog rock sastava Grupa 220, koji je objavljen u studenome 1968. godine, a objavila ga je diskografska kuća Jugoton. Album je prvo autorsko izdanje tog formata na prostoru bivše Jugoslavije. Materijal je snimljen početkom studenoga 1968. godine, uoči samog Mlinarčevog odlaska u Rijeku na odsluženje vojnog roka.